ເຈົ້າ​ໜ້າ​ທີ່​ມຽນມາ ອາດຈະເລື່ອນ ການເລືອກຕັ້ງ ສະພາ ​ອອກ​ໄປ 
ເຈົ້າ​ໜ້າ​ທີ່​ຂອງ​ພັກ NLD ກ່າວວ່າ ມີພຽງພັກຂອງທ່ານ ພຽງພັກດຽວເທົ່ານັ້ນ ທີ່ບໍ່ເຫັນດີ ກັບການເລື່ອນເວລາ ໃນການເລືອກຕັ້ງ ທີ່ກຳນົດໃສ່ ວັນທີ 8 ພະຈິກ.
ເຈົ້າໜ້າທີ່ເລືອກຕັ້ງຂອງມຽນມາ ພາກັນພິຈາລະນາວ່າ ຈະເລື່ອນ ການເລືອກຕັ້ງລັດຖະສະພາອອກໄປຫຼືບໍ່ ຊຶ່ງມີໝາຍກຳນົດໃນ ເດືອນໜ້ານີ້ ຍ້ອນເກີດເຫດໄພພິບັດທຳມະຊາດ ເມື່ອໝໍ່ໆມານີ້ ຄະນະກຳມາທິການເລືອກຕັ້ງ ໄດ້ພົບປະກັນໃນວັນອັງຄານມື້ນີ້ ໃນເມືອງຫຼວງ ແລະປຶກສາຫາລືກັບຫຼາຍໆພັກ ການເມືອງ ຊຶ່ງຮວມທັງຜູ້ນຳພັກສັນນິບາດ ແຫ່ງຊາດເພື່ອປະ ຊາທິປະໄຕ ຫຼື ທ່ານນາງ  ນຳ ເຈົ້າໜ້າທີ່ຂອງພັກ  ຄົນນຶ່ງໄດ້ບອກກັບ ພະແນກ ພາສາມຽນມາວ່າ ມີພຽງພັກຂອງທ່ານພຽງພັກດຽວເທົ່ານັ້ນ ທີ່ ບໍ່ເຫັນກັບການເລື່ອນເວລາໃນການເລືອກຕັ້ງ ທີ່ກຳນົດໃສ່ວັນ ທີ 8 ພະຈິກນັ້ນ ມີຫຼາຍສິບຄົນເສຍຊີວິດ ຫຼັງຈາກໄດ້ເກີດໄພນ້ຳຖ້ວມ ແລະດິນເຈື່ອນ ເປັນເວລາຫຼາຍ ສັບປະດານັ້ນ ໃນພາກເໜືອແລະພາກຕາເວັນຕົກຂອງມຽນມາ ເຈົ້າໜ້າທີ່ຂອງພັກ  ກ່າວວ່າ ຄະນະກຳມາທິການເລືອກຕັ້ງ ຕ້ອງການທີ່ຈະຊັ່ງຊາ ເບິ່ງປະຕິກິລິຍາຂອງປະຊາຊົນ ຕໍ່ຄວາມຄິດເຫັນທີ່ວ່ານີ້ ກ່ອນທີ່ຈະມີການຕັດສິນໃຈ ຂັ້ນສຸດທ້າຍ